5. Միջազգային կառույցների հետ աշխատանքի տեղեկատվություն ընդհանրապես չկա: Ճիշտ է, Հայաստան եկավ ԵԱՀԿ նախագահը: ՈՒ ի՞նչ: Ֆրանկոֆոնիայի նիստի առիթով Հայաստան են գալու տասնյակ նախագահներ ու վարչապետեր, ԱԳ նախարարներ տարբեր աշխարհամասերից: Բացի դիմավորել-տեղավորել-ճանապարհելուց նրանց հետ հանդիպումների քաղաքական օրակարգը կազմվա՞ծ է, տնտեսական առաջարկներով ամրագրվա՞ծ է, Հայաստանը հստակեցրե՞լ է` ինչ է ակնկալում Ֆրանկոֆոնիայի նիստից, բացի «Միասին ապրելը», որ պայմանական նշանաբան է, պետք է բովանդակությամբ լցնել: Հայաստանն առաջիկա 10-ամյակում այլևս նման հնարավորություն չի ունենալու, օգտագործելու՞ է շանսը, թե՞ Գառնի-Գեղարդ-Էջմիածին (Սևանում արդեն ցուրտ կլինի), ու «Մեր սուրը փառքով դրեցինք պատյան», թեպետ նոր ենք սկսելու նախագահել Ֆրանկոֆոնիայի միջազգային կազմակերպությունում: